Kulturális Minisztérium Hajnóczy Péternek
Kulturális Minisztérium, értesítés, HP00277
Kulturális Minisztérium, official notification, HP00277
Kedves Hajnóczy elvtárs! A Kulturális Minisztérium elfogadva a Magyarország felfedezése sorozat szerkesztőbizottságának javaslatát, a sorozatba készülő könyve költségtérítéseként egy éven át havi 3.000,– Ft-os költségtérítésben részesíti Önt. Kérem, hogy ezügyben keresse fel az Írószövetség gazdasági vezetőjét, Pálos Endrénét. Felhívom egyúttal szíves figyelmét, hogy ha a vállalt mű kéziratát három éven belül önhibájából nem készíti el, a költségtérításként [!] kapott összeget vissza kell fizetnie. Budapest, 1978. január 24. Elvtársi üdvözlettel, Biró Zoltán főosztályvezető
A Kulturális Minisztérium levele Hajnóczy Péternek egy példány gépiratban, az Irodalmi, Sajtó- és Tájékoztatási főosztály vezetőjének kéziratos szignójával. Boríték nem maradt fenn. Tárgy: értesítés a Magyarország felfedezése sorozatba benyújtott pályázat eredményéről.
A Szegedi Hajnóczy Péter Hagyatékgondozó Műhely nem látta el önálló jelzettel a dokumentumot.